Det var en renovationsbil, der svingede til højre ind mod ejendom, som torsdag dræbte den 17-årige Alex Korneliussen fra Døstrup ved Hobro. Alex Korneliussen kørte på knallert på indersiden af renovationsbilen da han blev ramt og dræbt. Ulykken skete på Døstrupvej. - Det er en lidt usædvanlig ulykke. Man har set adskillige ulykker, hvor lastbiler har ramt bløde trafikanter - men det sker almindeligvis i et vejkryds, siger vicepolitiinspektør Jørgen Villadsen, Nordjyllands Politi i Hobro.
Usædvanlig ulykke ved Hobro